  Майя Бывальцева 29-30 куартолэзе Дэбес ёросысь Сюрногуртын «Конный биатлон на Сибирском тракте» III улосвылкуспо фестиваль но ватка выжыысь валъёсты возьматонъя «Золотая Вятка – 2021» VI улосвылкуспо адӟытон. Ӵошатсконъёсы Удмуртиысь но Пермь шаерысь 28 спортсменъёс пыриськизы. Со сярысь элькун торолэн но кивалтэтлэн пресс-службазы ивортӥз. Таяз арын спортсменъёс вал вылын пукыса ик ыбылӥськизы. Озьы ик могӟетъёс пыр ворттӥзы. Котькуд янгыш понна секундъёс ватсаськизы, нош нош урод ыбылӥськем понна ватсаса круг ортчоно вал. Нырысетӥ инты Шаркан ёросысь «Савраска» вал гидысь Владислав Аверкиев басьтӥзы. Дэбес ёросысь Калинин нимо гурт возёсысь Олег Докучаев кыкетӥ луиз. Бронза медаль Балезино ёросысь С. Я. Князев ас подсобной возёсысь Дарья Кузнецова утӥз Собере учкисьёс конкур, джигитовка возьматонъёсты, ватка валъёслэсь крезьгур улсын ветлэмзэс, 1 сюрс метре ворттэмзэ адӟыны быгатӥзы. Быдэ нунал ӵоже киужъёсъя адӟытон, мастер-классъёс ужазы. Мылкыд карисьёс синпельёс басьтӥзы, йӧскалык сиён-юонъёсты веръязы, ватка выжыысь валъёслы сӥзем туспуктэмъёсын, нылпиослэн суредъёсынзы адӟытонэн тодматскизы. Ӝытазе люкаськем калыкез концертэн шулдыртӥзы Кыкетӥ нуналаз ватка выжыысь валъёсын адӟытон ортчиз. Соос понна вузъёсты ӝог вуттонъя ӵошатсконъёс, чеберзэс возьматон рингъёс радъязы. Тегъёс: Туризм Дэбес адӟытон валъёс Удмуртиысьтуризм  